钦定古今图书集成/明伦汇编/官常典/第409卷 > 《赠北使》〈征虽入隋而此诗作于陈〉陈潘徽
## 钦定古今图书集成/明伦汇编/官常典/第409卷 > 《赠北使》〈征虽入隋而此诗作于陈〉陈潘徽

业定三边静，时和四海敦。行人仍礼籍，使者接𬨎轩。
宾荣君享燕，客踞我司存。既美《齐婴》学，欣逄郑产言。
琴酒时欢会，篇章极讨论。回旌逗陇左，返轴指河源。
塞榆行隐路，津柳稍垂门。日沈山气合，潮落水花翻。
离情欲寄鸟，别泪不因猿。所以缄怀袖，方以代兰萱。